Cine a cucerit prima dată Everestul: misterul celor doi alpiniști care au dispărut în apropiere de vârf cu 100 de ani în urmă
Este unul dintre cele mai mari mistere ale alpinismului: a fost Everestul cucerit pentru prima dată în 1953 sau au reușit doi alpiniști să ajungă până în vârful muntelui în 1924, înainte de a muri în circumstanțe misterioase? Alpiniștii britanici George Mallory și Andrew „Sandy” Irvine au fost văzuți ultima oară pe data de 8 iunie 1924 la 240 de metri de vârf, înainte ca cei doi să dispară înghițiți de nori, scrie CNN. Nu au mai reapărut niciodată.